CELEX: 62007TN0416
Language: el
Date: 2007-11-21 00:00:00
Title: Υπόθεση T-416/07: Προσφυγή της 21ης Νοεμβρίου 2007 — RedEnvelope κατά ΓΕΕΑ — Red Letter Days (REDENVELOPE)

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/26
            
         Προσφυγή της 21ης Νοεμβρίου 2007 — RedEnvelope κατά ΓΕΕΑ — Red Letter Days (REDENVELOPE)
   (Υπόθεση T-416/07)
   (2008/C 8/46)
   Γλώσσα διαδικασίας: η αγγλική
   Διάδικοι
   
      Προσφεύγουσα: RedEnvelope Inc. (San Francisco, Ηνωμένες Πολιτείες) (εκπρόσωπος: A. Poulter, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Red Letter Days Ltd (Λονδίνο, Ηνωμένο Βασίλειο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 14ης Σεπτεμβρίου 2007, υπόθεση R 765/2005-1, στο μέτρο που λαμβάνει υπόψη νέο αποδεικτικό στοιχείο που προβάλλεται προς στήριξη των ισχυρισμών της ανακόπτουσας·
            
         
               —
            
            
               να καταδικάσει το ΓΕΕΑ στα δικαστικά έξοδα της προσφεύγουσας.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «REDENVELOPE» για υπηρεσίες των κλάσεων 35 κα 42 — αίτηση υπ' αριθ. 1 601 392
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Red Letter Days Ltd
   
      Αντιταχθέν δικαίωμα επί σήματος ή σημείου: Τα καταχωρισμένα και μηχανογραφημένα εθνικά λεκτικά και εικονιστικά σήματα «RED LETTER», «RED LETTER DAYS» και «RED LETTER DAYS PLC» για προϊόντα και υπηρεσίες των κλάσεων 9, 14, 16, 18, 21, 22, 25, 26, 33, 36, 39, 41, 42, 43 και 44
   
      Απόφαση του τμήματος ανακοπών: Ανακοπή εν μέρει δεκτή.
   
      Απόφαση του τμήματος προσφυγών: Ακύρωση της απόφασης του τμήματος ανακοπών και αναπομπή της υπόθεσης στο εν λόγω τμήμα για περαιτέρω εξέταση όσον αφορά το άρθρο 8, παράγραφος 4, του κανονισμού 40/94 του Συμβουλίου.
   
      Λόγοι ακυρώσεως: Παράβαση του άρθρου 7, παράγραφος 2, του κανονισμού 40/94 του Συμβουλίου, καθόσον το τμήματος προσφυγών έλαβε υπόψη νέο αποδεικτικό στοιχείο που θα δώσει τη δυνατότητα στο τμήμα ανακοπών να βασιστεί σε αποδεικτικό στοιχείο το οποίο δεν είχε προσκομίσει σε προγενέστερο στάδιο και επί του οποίου η προσφεύγουσα δεν είχε την ευκαιρία να απαντήσει ενώπιον του τμήματος ανακοπών.